laion/Wikipedia-Exotic huggingface dataset:
הרשת הרוסית לשידורי רדיו וטלוויזיה

הרשת הרוסית לשידורי רדיו וטלוויזיה (ברוסית: "Российская телевизионная и радиовещательная сеть") הוא מערך שידור טלוויזיה דיגיטלי קרקעי (DTT) הפועל ברוסיה. קליטת השידורים מצריכה אנטנה וממיר דיגיטלי, או מקלט טלוויזיה המותאם לשיטת השידור הדיגיטלית, הכולל כתוביות סמויות, לוח שידורים אלקטרוני ושידורי רדיו. השידורים מופצים לקליטה בחינם בכל שטחי הפדרציה הרוסית. שידורי הרשת נועדו להוות אלטרנטיבה חינמית לשידורי הבסיס של חברות התקשורת "טריקולור", "אוריון אקספרס" ו-"NTV Plus" והוא משדר 20 ערוצים בחינם. השירות מסופק על ידי "הרשת הרוסית לשידורי רדיו וטלוויזיה" בבעלות משרד התקשורת של רוסיה. עד 2010 כמחצית מתושבי רוסיה (44%) לא יכלו לקלוט יותר מארבעה ערוצים, מה שפגם ביכולות הפיתוח של השידורים האנלוגיים. עקב המעבר לשידורים דיגיטליים בסוף 2018 98.4% מתושבי המדינה יכלו לצפות בחינם בעשרים ערוצים. השידורים מסופקים בשני מרבבים הכוללים ערוצי טלוויזיה ורדיו מרכזיים. הערוצים הדיגיטליים משודרים בתקן DVB-T2. תחנות הרדיו של VGTRK: וסטי FM, רדיו מאיאק, רדיו רוסיה עידן + החברה הרוסית לתקשורת לוויינים מדיה וקבצים בנושא הרשת הרוסית לשידורי רדיו וטלוויזיה בוויקישיתוף אתר האינטרנט הרשמי של הרשת הרוסית לשידורי רדיו וטלוויזיה
חצי חינם

כל בו חצי חינם בע"מ היא רשת מרכולים ישראלית הפועלת במרכז ישראל. נכון לאפריל 2021 לרשת 7 סניפים במרכז הארץ. בשנות ה-80 של המאה ה-20 הרחיב צבי קופרלי את דוכן הפירות והירקות שהיה בבעלותו בשוק הכרמל למינימרקט, שהתמחה בחומרי ניקוי במחירים נמוכים.[דרוש מקור] בניו של קופרלי, ששי ומוטי, ובן דודו זכי שלום הצטרפו לעסק.[דרוש מקור] תחילה הוקם מחסן לחומרי ניקוי בחולון, ולאחר מכן נפתח במקום מרכול תחת השם "חצי חינם". ב-2002 נפתח מרכול ענק ברחוב המרכבה באזור התעשייה חולון. מרבית הסניפים הבאים שהקימה גודלם דומה. עם השנים הוקמו שלושה סניפים באזור התעשייה החדש בראשון לציון וסניף בפתח תקווה. בשנת 2009 רכשה "חצי חינם" את ויטה פרי הגליל. ב-2010 נכנסה "חצי חינם" לתחום הנדל"ן המניב, עם הקמת מתחם שרונים בהוד השרון, הכולל קניון מקורה בן שתי קומות וסניף של "חצי חינם". בה בעת נאלצה החברה לסגור את הסניף במתחם ירקונים שפעל ללא היתר בנייה או רישיון עסק. בנובמבר 2011 החל סכסוך מתוקשר בין "חצי חינם" ל"אסם", שבמסגרתו הורידה "חצי חינם" מוצרי אסם ממדפיה. הסכסוך הסתיים כחודש לאחר מכן.. ב-2018 רכשה "חצי חינם" את קניון אמריקן סיטי ברחובות, שהוקם על ידי משה ויגאל גינדי ונכשל במשך כמעט כל שנות קיומו.[דרוש מקור] במסגרת הרכישה הקניון עבר שיפוץ כולל והרחבה הכוללת הקמת סניף של "חצי חינם", ועתיד להיבנות מגדל מגורים בן 9 קומות מעל האגף הקיים של הקניון. באותה השנה השיקה "חצי חינם" מותג פרטי בשם "PERFECT", המיועד לחומרי ניקוי וטואלטיקה. באוגוסט 2021 הוגש נגד "חצי חינם", במסגרת תיק 1803, כתב אישום באשמת מתן שוחד. במאי 2022 הושג הסדר טיעון לפיו הרשת ומנהלת הנדל"ן שלה, ליהי סונק-קופרלי, יודו במתן שוחד לדוד ביטן וברישום כוזב במסמכי תאגיד. הצדדים יבקשו מבית המשפט לגזור על על רשת חצי חינם קנס בגובה 150 אלף ש"ח, ועל סונק-קופרלי שבעה וחצי חודשי עבודות שירות, קנס של 30 אלף ש"ח, חילוט של 40 אלף שקל ומאסר על תנאי. בספטמבר 2022 אישר בית המשפט את הסדר הטיעון. בבעלות הרשת גם שלושה מרכזים מסחריים, "ויטה פרי גליל" ו-50% מחברת הנדל"ן הישראלית "ארמונות חן". מדיה וקבצים בנושא חצי חינם בוויקישיתוף אתר האינטרנט הרשמי של חצי חינם חצי חינם, ברשת החברתית פייסבוק פרסומי שושנה חן, חצי חינם: החצי המלא, באתר ynet, 21 בינואר 2003 פרסומי נעה גילעם, אשת הברזל של "חצי חינם": "הצרכן החדש הוא חכם מאוד", באתר השקמה חולון, ‏26 בספטמבר 2017 נועם שרביט, ‏מהבסטה לרשת הרביעית בגודלה, באתר גלובס, 19 במאי 2005 עמירם כהן, עדי דברת, האיש שניצח בחצי חינם שם על השולחן 105 מיליון שקל, באתר הארץ, 3 במרץ 2009 רז סמולסקי, סניף חצי חינם במתחם ירקונים ייסגר באמצע אוקטובר - וייהרס בתחילת 2011, באתר הארץ, 6 בספטמבר 2010 מיכל תוסייה כהן, הבמבה חוזרת לחצי חינם: הסתיים הסכסוך עם אסם, באתר כלכליסט, 23 באוגוסט 2010 מאת עופר פטרסבורג ונווית זומר, "חצי חינם" רוכשת קניון של האחים גינדי, באתר ynet, 10 בפברואר 2018 אירה אימרגליק‏, חצי חינם השיקה מותג פרטי למוצרי ניקיון: "המחירים יהיו נמוכים ב-15%-20%", באתר וואלה, 22 במרץ 2017 כתב האישום עמיר קורץ, חצי חינם תודה: שיחדנו את דוד ביטן כדי שיסייע לנו, באתר כלכליסט, 18 במאי 2022 שבעה וחצי חודשי מאסר לאשת העסקים ששיחדה ח"כ, באתר אייס, 13 בספטמבר 2022
קו 2 של הרכבת התחתית של ניו יורק

קו 2 או בשמו המלא קו מהיר ברודוויי-השדרה השביעית (באנגלית: Broadway–Seventh Avenue Exspres) הוא קו רכבת תחתית באגף A של הרכבת התחתית של ניו יורק סמל המסלול של הקו הוא בצבע אדום והוא אחד מארבעת הקווים שמרכיבים את אגף IRT במערכת הרכבת התחתית. הקו נקרא "קו מהיר" שכן הוא מדלג על תחנות רבות במנהטן ומשלים את השירות של שאר הקווים בברוקלין וברובע הברונקס שם הוא עוצר ברוב התחנות. החלק הראשון של מסלול הקו הנוכחי נכנס לשירות ב-26 בנובמבר 1904, מהתחנה הזמנית של רחוב 180-ברונקס פארק אל רחוב 149. ב־10 ביולי 1905 נפתח החיבור בין קו הרכבת התחתית של ה-"IRT- לנוקס אווניו" ("IRT White White Plains Line"), אשר שימש בעבר את קו השדרה השלישית, החיבור איפשר את הארכת שירות הרכבת התחתית ממנהטן לברונקס. ב-9 בינואר 1908 נפתחה מנהרת רחוב ג'ורלימון, המחברת את קו ה-IRT אל קסינגטון אווניו וברוקלין. בשלב זה, רכבות נסעו מרחוב 180 מזרח לבורו הול. ב־1 במאי 1908 הורחבו הרכבות לרחוב נבינס ולשדרות אטלנטיק. ב-3 במרץ 1917 הורחב הקו לרחוב 219. מ-2 במרץ ועד ה -12 באוקטובר 1998 הופסק שירות הקו באופן חלקי בין קינגסטון אווניו לרחוב 149 עקב העבודות שנערכו לשיקום הקו. עקב תיקונים בקו בעקבות הנזק שנגרם מסופת ההוריקן סנדי על מסילת קלארק סטריט, בין 17 ביוני 2017 ל-24 ביוני 2018, הופסק שוב שירות הקו באופן חלקי. הקו, שמגיע עד לפרוורים המרוחקים של ניו יורק, מתחיל את מסלולו בוואקפילד שבפאתי ברונקס. הוא חוצה את ברונקס מצפון לדרום ונכנס למנהטן מצפון. במנהטן הוא נוסע במסלול משותף עם קווים 1 ו-3, אך בעוד הם עוצרים ברוב התחנות, הוא הופך ל"קו מהיר", ומדלג על תחנות רבות. בברוקלין מתפצל מסלול הקו משאר הקווים והוא מגיע למרכז ברוקלין ועוצר בכל התחנות. מדיה וקבצים בנושא קו 2 של הרכבת התחתית של ניו יורק בוויקישיתוף
9 Lives

9 Lives (בעברית: 9 נשמות) הוא סינגל שהוקלט על ידי הזמרת-יוצרת הרומניה אלכסנדרה סטאן, מתוך אלבומה השלישי, Alesta. השיר יצא לאור ב-13 בינואר 2017, כסינגל השישי והאחרון מתוך האלבום. לאחר צאתו של השיר הזה כסינגל, השתתפה סטאן בשיר "Siempre Tú", שהצליח להיכנס אל המצעד המקסיקני של בילבורד. השיר נכתב על ידי סבסטיאן ארמן, בוריסלב מילנוב, יואכים פרסון, יאהמי יות' ואלכס זידק והופק על ידי ארמן ופרסון. בנוסף לכך, השיר הוא שיר בסגנון הפופ, המשלב בתוכו גם את סגנון הרגאיי וסגנון הדאנסהול. כמו כן, עלה השיר לרשת הזרמת המדיה ספוטיפיי, בסמוך לצאתו כסינגל. הווידאו קליפ הרשמי שיצא עבור השיר הועלה לערוץ היוטיוב של אלכסנדרה סטאן ב-12 בינואר 2017, יום לפני צאתו כסינגל. בין היתר, הוזמנה סטאן לשיר את השיר בתוכנית הטלוויזיה הרומנית "Vorbește Lumea". נכון למאי 2019, מונה הצפיות של הקליפ עומד על כ-1.6 מיליון צפיות. סרטון השיר "9 Lives" באתר יוטיוב 9 Lives (feat. Jahmmi) - Single by Alexandra Stan (באנגלית בריטית), נבדק ב-2019-05-17 „9 Lives (feat. Jahmmi) - Single“ von Alexandra Stan (בגרמנית), נבדק ב-2019-05-17 9 Lives, original-tune.com (ארכיון) Chart Search | Billboard, www.billboard.com Alexandra Stan (Ft. Jahmmi Youth) – 9 Lives (באנגלית), נבדק ב-2019-05-17 "Новый клип Александры Стан (Alexandra Stan) — 9 Lives", NewsTes (ברוסית) 9 Lives, נבדק ב-2019-05-17 Alexandra Stan (2017-01-12), Alexandra Stan feat. Jahmmi - 9 LIVES (Official Video), נבדק ב-2019-05-17 Alexandra Stan (2017-04-30), Alexandra Stan - 9 lives | Vorbeste lumea - Pro TV |, נבדק ב-2019-05-17
טקס פרסי האקדמיה הבריטית לקולנוע ה-51

טקס פרסי האקדמיה הבריטית לקולנוע ה-51 שמעניקה האקדמיה הבריטית לאמנויות הקולנוע והטלוויזיה, נערך ב-19 באפריל 1998, בו הוענקו פרסים לסרטים הטובים ביותר של שנת 1997. הסרט "ללכת עד הסוף" של פיטר קאטאנו זכה בפרס הסרט הטוב ביותר. הסרט "Nil by Mouth" בבימויו של גארי אולדמן זכה בפרס אלכסנדר קורדה לסרט הבריטי הטוב ביותר. רורי ברמר הנחה את הטקס. רוברט קרלייל - ללכת עד הסוף בילי קונולי - הוד מלכותה, גברת בראון קווין ספייסי - סודות אל איי ריי וינסטון - Nil by Mouth ג'ודי דנץ' - הוד מלכותה, גברת בראון קים בייסינגר - סודות אל איי הלנה בונהם קרטר - כנפי היונה קתי ברק - Nil by Mouth כנפי היונה סודות אל איי רומיאו וג'ולייט טיטניק הוד מלכותה, גברת בראון סודות אל איי טיטניק כנפי היונה באז לורמן - רומיאו וג'ולייט ג'יימס קמרון - טיטניק פיטר קאטאנו - ללכת עד הסוף קרטיס הנסון - סודות אל איי סודות אל איי ללכת עד הסוף רומיאו וג'ולייט טיטניק ללכת עד הסוף סודות אל איי הוד מלכותה, גברת בראון טיטניק Nil by Mouth 24 7: Twenty Four Seven The Borrowers ללכת עד הסוף הוד מלכותה, גברת בראון Regeneration L'Appartement The Tango Lesson Ma Vie En Rose Lucie Aubrac כנפי היונה סודות אל איי הוד מלכותה, גברת בראון טיטניק רומיאו וג'ולייט - נילי הופר ללכת עד הסוף - אן דאדלי סודות אל איי - ג'רי גולדסמית' טיטניק - ג'יימס הורנר רומיאו וג'ולייט סודות אל איי הוד מלכותה, גברת בראון טיטניק רומיאו וג'ולייט - באז לורמן וקרייג פירס סופת קרח - ג'יימס שאמוס סודות אל איי - קרטיס הנסון ובריאן הלגלנד כנפי היונה - חוסיין אמיני Nil by Mouth - גארי אולדמן לילות בוגי - פול תומאס אנדרסון ללכת עד הסוף - סיימון בופוי הוד מלכותה, גברת בראון - ג'רמי ברוק סודות אל איי ללכת עד הסוף רומיאו וג'ולייט טיטניק האלמנט החמישי The Borrowers גברים בשחור טיטניק טום וילקינסון - ללכת עד הסוף מארק אדי - ללכת עד הסוף רופרט אוורט - החתונה של החבר שלי ברט ריינולדס - לילות בוגי סיגורני ויבר - סופת קרח ג'ניפר אילי - ויילד לזלי שארפ - ללכת עד הסוף זואי ואנאמייקר - ויילד 4/7 רומיאו וג'ולייט : הבמאי הטוב ביותר, המוזיקה בסרט, עיצוב הפקה, תסריט מעובד 3/11 ללכת עד הסוף : השחקן הטוב ביותר, הסרט הטוב ביותר, שחקן המשנה (+ פרס חביב הקהל) 2/9 הוד מלכותה, גברת בראון : השחקנית הטובה ביותר, עיצוב התלבושות 2/12 סודות אל איי : הסאונד הטוב ביותר, עריכה הטובה ביותר טקס פרסי אוסקר ה-70 טקס פרסי האקדמיה הבריטית לקולנוע ה-51, במסד הנתונים הקולנועיים IMDb (באנגלית) "BBC News | UK | Full Monty pulls it off at Baftas". news.bbc.co.uk.
סיטרואן TUB

סיטרואן TUB (בצרפתית: Citroën TUB, שם מלא: Traction Utilitaire de type B) הייתה מכונית מסחרית מתוצרת יצרנית הרכב הצרפתית סיטרואן אשר יוצרה בין השנים 1939–1941. יוצרו 1,748 יחידות. מנוע קדמי, נלקח מדגם סיטרואן טראקסיון אוואנט. נפח תא מטען - 7 מטר מעוקב. משקל מטען מקסימלי - 1,020 ק"ג. דגמי "סיטרואן TUB" שירתו כאמבולנסים צבאיים במלחמת העולם השנייה. "סיטרואן TUB", שנת 1941 "סיטרואן TUB", שנת 1941 "סיטרואן TUB" "סיטרואן TUB" "סיטרואן TUB" - מבט לתא הנהג "סיטרואן TUB" "סיטרואן TUB" - מבט לתא המטען "סיטרואן TUB" סיטרואן סיטרואן H ואן סיטרואן טוביק מדיה וקבצים בנושא סיטרואן TUB בוויקישיתוף סיטרואן TUB, סרטון באתר יוטיוב (אמבולנס צבאי) סיטרואן TUB, סרטון באתר יוטיוב Automobilia". Toutes les voitures françaises 1940 - 46 (les années sans salon). Paris: Histoire & collections. Nr. 26: Page 24. 2003. דגמי: "סיטרואן TUB", "סיטרואן TUC" citroenet.org.uk/utilities/tub "סיטרואן TUB" de.autoviva.com/citroen_tub "סיטרואן TUB" lesamisdutypeh.chez.com/html/thetub
כ"ס (פירושונים)

האם התכוונתם ל... ראשי תיבות של: כוח סוס – יחידת מידה להספק כפר סבא – עיר בישראל כתב סתר – אמצעי לתקשורת מוצפנת
עונת 2016/2017 בליגת העל בכדורגל נשים

עונת 2016/2017 בליגת העל בכדורגל נשים הייתה העונה ה-19 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-8 בנובמבר 2016 והסתיימה ב-28 במאי 2017. הקבוצה שסיימה ראשונה בליגת הנשים השנייה בעונת 2015/2016 והצטרפה לליגת העל לראשונה בתולדותיה לקראת עונה זו הייתה בנות נתניה. לקראת עונה זו שונה שמן של ליגות הנשים בארץ. ליגת נשים ראשונה הפכה לליגת העל וליגת נשים שנייה הפכה לליגה לאומית. הליגה הסדירה כללה 9 קבוצות ששיחקו ביניהן במשך 2 סיבובים בני 9 מחזורים כל אחד (לכל קבוצה 8 משחקים בסיבוב) - 18 מחזורים בסך הכל (16 משחקים לקבוצה). לאחר מכן פוצלה הליגה לפלייאוף עליון שבו 5 קבוצות ששיחקו ביניהן במשך 2 סיבובים בני 5 מחזורים כל אחד (4 משחקים לקבוצה בסיבוב) ופלייאוף תחתון שבו 4 קבוצות ששיחקו ביניהן במשך 2 סיבובים בני 3 מחזורים כל אחד, שכוללים תוספת של 10 ו-6 מחזורים לעונה הסדירה בהתאמה ובסה"כ 28 ו-24 מחזורים בהתאמה (24 משחקים לקבוצה בפלייאוף העליון ו-22 בתחתון). לפי תקנון האליפות האקדמיה לכדורגל בנות לא יכלה לרדת ליגה. בעונה זו ניתן לכל קבוצה לצרף 3 שחקניות זרות. בנוסף, חייבו כל קבוצה לרשום בטופס המשחק לפחות שתי שחקניות ישראליות מתחת לגיל 20 ולשתף אותן במשחק לפחות 45 דקות (במצטבר). מ.כ. רמת השרון, אלופת העונה הקודמת, לא הצליחה להגן על תוארה. מ.ס. קריית גת זכתה בתואר בפעם הראשונה בתולדותיה. בנות סכנין סיימה אחרונה וירדה לליגה הלאומית. גביע המדינה בכדורגל נשים 2016/2017 עונת 2016-2017 ליגת על נשים, באתר ההתאחדות לכדורגל בישראל תום נחום, ‏בדיחה: רק שני משחקים התקיימו בליגת הנשים, באתר ONE‏, 8 בנובמבר 2016 עמיר פלג, החוק החדש והעונש המוזר, באתר ynet, 1 במרץ 2017
אלברטו חמזי

אלברטו חמזי (או אלברטו חמסי, באנגלית: Alberto Hemsi;‏ 27 ביוני 1898 – 8 באוקטובר 1975 פריז) היה מלחין, מנצח, מוזיקולוג. נולד בקסאבה (כיום טורגוטלו), טורקיה, למשפחה יהודית נצר למגורשי ספרד. עוד בילדותו בקסאבה גילה חמזי עניין רב במוזיקה של בתי הכנסת בעירו. הוא נהג לשמוע חזנים בבתי כנסת שונים והכיר מנגינות רבות. בגיל 10 עבר עם משפחתו לאיזמיר ובגיל 11 החל ללמוד בקונסרבטוריון ונחשב לילד פלא. בגיל 16 התחיל ללמוד בקונסרבטוריון ע"ש ורדי במילנו אצל המוזיקאי דזאמפיירי. במסגרת לימודיו חיבר עיבודים לשירים ופיוטים ששמע בילדותו. דזאמפיירי עודד אותו להמשיך והדריך אותו לכתוב את העיבודים באופן שישקף נאמנה את האופי המודָלי של המנגינות (רוב המנגינות העממיות בלדינו אינן כתובות במז'ור או מינור אלא בסולמות מזרחיים, שההיגיון הטונלי שלהם שונה מההיגיון המערבי). אחרי מלחמת העולם הראשונה, שבמהלכה שירת בצבא האיטלקי ונפצע בקרב, חזר חמזי לאיזמיר ומצא שהקהילה היהודית כמעט התחסלה, ועימה תרבות המוזיקה העשירה. חמזי הבין שמשימת חייו היא להציל את הפולקלור והמוזיקה של תרבות הלדינו – לאסוף ולחקור אותה באופן שיתאים לתקופה המודרנית. לא רק שימור הקיים, אלא התאמתו לדורות הבאים. עשייה זו הפכה למפעל חייו. בשנת 1923 עבר אלברטו חמזי לרודוס והמשיך את מחקרו בקרב הקהילה הקטנה של היהודים באי. ב-1927 הגיע לאלכסנדריה בהזמנתו של הרב הראשי של העיר וחי שם במשך שלושים שנה. בין השנים 1930–1957 כיהן כמנהלו המוזיקלי של בית הכנסת הראשי "אליהו הנביא" אלכסנדריה והיה מנצח המקהלה והתזמורת של בית הכנסת ומורה בקונסרבטוריון של העיר. בשנת 1957, בעקבות מבצע סיני, עזב את מצרים עם אשתו ושלוש בנותיו כרבים מיהודי מצרים. עד מותו בשנת 1975 חי בפאריס וניהל שם שני בתי כנסת ספרדיים: "יצחק אברבנאל" ו"ברית שלום". בשני המקומות עסק חמזי בהוראה, ניצוח, עיבוד והלחנה. את שירי הקהילה היהודית הספרדית שאסף ריכז בחמישה כרכים בכתב ידו – El Cancionero Sefardi – המכילים 230 שירים (מנגינות וטקסטים) ונמצאים בארכיון של הספרייה הלאומית בירושלים. שישים מתוך שירים אלה עובדו על ידיו לקול ולפסנתר ופורסמו בעשרה כרכים, וכותרתם Coplas Sefardies. מאמר מאת אסף לויטין, תרבות וספרות, הארץ – הוא החליט "לשכנז" את הסולמות המזרחיים (14.05.2019) הספרייה הלאומית – בית לזמר העברי המרכז לחקר המוזיקה היהודית, האוניברסיטה העברית ישראל כץ, ביוגרפיה, ב-Grove Music Online, ובאנציקלופדיה ג'ודאיקה. בית התפוצות קורות חיים אלברטו חמזי, באתר MusicBrainz (באנגלית) אלברטו חמזי, דף שער בספרייה הלאומית
זיגפריד זיידל

ד"ר זיגפריד זיידל (בגרמנית: Siegfried Seidl‏, 1911 – 1947) היה המפקד הראשון של גטו טרזין, חבר בלשכה המרכזית להגירת יהודים ובנוסף לכך, איש קומנדו של אייכמן בהונגריה במלחמת העולם השנייה. זיידל נולד ב-24 באוגוסט בטולן שבאוסטריה והיה תלמיד משפטים שנשר מלימודיו, הוא הצטרף למפלגה הנאצית באוסטריה בשנת 1930 וב-1932 הצטרף גם לס"ס. במרץ שנת 1938 סופחה אוסטריה לגרמניה הנאצית והפכה למחוז שלה, אירוע שגרם לזינוק בקריירה הצבאית של זיידל. ב-2 במרץ 1939 זיידל נישא לאליזבת' סטיבר, גננת לשעבר ותומכת בס"ס. בשנת 1939, הפך זיידל למפקח משטרת הביטחון בעיר וינה. שנה לאחר מכן שירת במשרד הראשי לביטחון הרייך במחלקת IVB4. כמו כן שירת במשרד הראשי להעברת האוכלוסייה היהודית והפולנית בעיר בלודז'. במסגרת תפקידו גירש אוכלוסיות פולניות ויהודיות משטחי הוורתגאו אל שטחי הגנרלגוברנמן. ד"ר זיידל נודע בשל כישוריו הקרביים והלוגיסטיים וב-1941 מונה למפקד גטו טרזין העתיד לקום. לפי הוראותיו של אייכמן ניצב זיידל לפגישה עם הנס גינתר (קצין בס"ס) בפראג וביום למחרת נסע למבצר טרזיינשטט לשיחה עם מפקד חיל המצב על פינוי המבצר מאנשי הורמאכט והכנתו להתיישבות אסירים. עם ביקורו במבצר התנגד בחריצות להצעת משרדו המרכזי של אייכמן, שתכנן ליישב שמונים אלף אסירים בגטו העתיד לקום. זיידל טען כי תכולת הגטו המרבית לא תעלה על שלושים אלף אסירים. זיידל היה מפקד נוקשה שהנהיג בגטו כללים מחמירים מאוד ועונשים כבדים שכללו: כליאת האסירים בתנאים קשים, שימוש באלימות ואפילו הוצאות להורג במקרים חריגים. בתקופת כהונתו כמפקד הגטו נספו אלפי אסירים יהודים. ב-1943 קודם בתפקידו ושימש כאחראי על אסירים יהודים במחנה הריכוז ברגן-בלזן שבסקסוניה. בשנת 1945, בסוף המלחמה, זיידל נמלט והסתיר את זהותו. בסתיו 1946 הועמד לדין בווינה, נידון לעונש מוות והוצא להורג בפברואר 1947. מדיה וקבצים בנושא זיגפריד זיידל בוויקישיתוף ג. אנדרל, Österreichisches Biographisches Lexikon 1815–1950, 2005 זיידל זיגפריד, באתר יד ושם Terezin - The perpetrators, אתר לזכר השואה
אירוויזיון הילדים 2004

אירוויזיון הילדים 2004 הייתה התחרות השנייה של אירוויזיון הילדים. נורווגיה אירחה את האירוויזיון הזה באולם הוקנס. מדיה וקבצים בנושא אירוויזיון הילדים 2004 בוויקישיתוף אתר האינטרנט הרשמי של אירוויזיון הילדים 2004
אירוויזיון הילדים 2005

אירוויזיון הילדים 2005 הייתה התחרות השלישית של אירוויזיון הילדים. בלגיה אירחה את האירוויזיון הזה באת'יאס ארנה (אנ') בעיר האסלט (אנ'). מדיה וקבצים בנושא אירוויזיון הילדים 2005 בוויקישיתוף אתר האינטרנט הרשמי של אירוויזיון הילדים 2005
SkyLink

SkyLink (ברוסית: Скай Линк) הוא סמל מסחרי המופעל על ידי Tele2 רוסיה ומספק שירותי תקשורת סלולרית בתקני IMT-MC-450 ו-LTE-450. החברה התקיימה משנת 2003 עד 2015 והחזיקה ברישיון הפעלת רשת בתדר 450 מגה-הרץ ב-73 מחוזות רוסיה (לשימוש ב-CDMA), 1,800 מגה-הרץ ב-45 מחוזות (לשימוש עבור GSM), 1,920—1,935 מגה-הרץ ו-2,110—2,125 מגה-הרץ ב-73 מחוזות (לשימוש ב-CDMA ו-UMTS). מטה החברה היה במוסקבה. החברה הוקמה על בסיס ספקית התקשורת הסלולרית דלתא טלקום (Дельта Телеком) ומפעילת תקשורת הסלולרית של מוסקבה, "תקשורת הסלולר המוסקבאית" («Московская сотовая связь»), שהתקיימה מדצמבר 1991 עד 1 באוקטובר 2016 ועל בסיס מפעילה סלולרית בשם "סונט". עד 2005 פעלה בתדר האנלוגי NMT-450 (ו-NMT-450i). ב-2003 עברה לשידור בתדרים דיגיטליים והצטרפה לספקיות נוספות שפעלו על תקן NMT-450.‏. ב-22 בדצמבר 2010 הנהלת החברה החליקה על השקת רשת GSM בכל מחוזות רוסיה, אך בפועל ההשקה מעולם לא יצאה לפועל. ביולי 2008 נרכשה על ידי חברת ההשקעות סיסטמה, אך באוקטובר 2010 עברה לבעלות חברת ההחזקות "סביאזאינווסט", שמכרה את מניותיה ביולי 2012 לידי חברת רוסטלקום. במרץ 2014 הוקמה Tele2 רוסיה שקיבלה את השליטה על SkyLink. ביוני 2015 Tele2 השלימה מהלך לארגון מחדש תוך התמזגות עם 33 חברות בת, ביניהן SkyLink. המהלך הביא לפירוקה של SkyLink. SkyLink השיקה מכשירי טלפון שפותחו במיוחד עבורה לשימוש בתדר 450 מגה-הרץ בתקן CDMA. בשנת 2011 לבדה הושקו כ-30 דגמי טלפון. לאחר 2011 יצירת טלפונים חדשים הופסקהאך דגמים סיניים חדשים בתדר CDMA-450 המשיכו להופיע בשוק. אתר האינטרנט הרשמי של SkyLink Старейший столичный оператор, компания «Московская сотовая связь», запустит сеть сотовой связи, работающую в новом цифровом стандарте CDMA-450 под брендом Sky Link Завершено формирование Бизнес-единицы «Скай Линк Регионы» Опыт миграции биллинговой системы ЗАО «Дельта Телеком» со стандарта NMT на стандарт CDMA
סיכון כפול (סרט)

סיכון כפול (באנגלית: Double Jeopardy) הוא מותחן פשע אמריקאי שובר קופות משנת 1999 בבימויו של ברוס ברספורד, עם אשלי ג'אד, טומי לי ג'ונס וברוס גרינווד בתפקידים הראשיים. העלילה היא על אישה הנאשמת ברצח בעלה ובהיותה בכלא מסתבר לה שהוא חי ושהיא כעת תוכל להרוג אותו ולא תואשם בגלל מצב משפטי של סיכון כפול שקובע שאין להעמיד אדם למשפט פלילי בגין אותה עבירה יותר מפעם אחת, מכאן שם הסרט. ליבי פארסונס (אשלי ג'אד) ובעלה ניק (ברוס גרינווד) הם זוג צעיר ואמיד הגרים באי וידבי (אנ') במדינת וושינגטון עם בנם בן ה-4, מאטי (ספנסר טריט קלארק). ניק מפנק את אשתו בשיט במי האוקיינוס. את מאטי הם משאירים בהשגחת ידידת המשפחה, אנג'לה גרין (אנבת' גיש), מורה בבית הספר המקומי. ליבי נוהגת להנאתה ביאכטה. בלילה הם מקיימים יחסים סוערים וליבי נרדמת. כאשר היא מתעוררת היא מוצאת את עצמה מרוחה בדם וניק איננו. היא מוצאת על הרצפה סכין וכשהיא מרימה אותה היא נעצרת על ידי ספינת משטרה ותוך זמן קצר מואשמת ברציחת בעלה שגופתו לא נמצאה. המניע לרצח לפי התביעה הוא גביית שני מיליון דולר ביטוח חיים שניק עשה. המושבעים קובעים שהיא אשמה והיא מועברת לבית סוהר. ליבי מבקשת מאנג'לה שתאמץ את מאטי. בתחילה הם באים לבקר אותה אבל לבסוף מפסיקים. ליבי מצליחה בעורמה לקבל ממזכירת בית הספר את מספר הטלפון של אנג'לה ומשוחחת עמה ועם מאטי. השיחה נפסקת כאשר מישהו נכנס ומאטי קורא לו "אבא". ליבי מבינה שניק בחיים. היא מספרת זאת לאסירה שהייתה מקודם עורכת דין וזו מייעצת לה להגיש בקשת חנינה שלאחר שחרורה תוכל להרוג את ניק ולא להיענש תחת הקביעה של סיכון כפול. ועדת השחרורים מחליטה לשחרר אותה לתקופת מבחן של שלוש שנים. היא עוברת לגור בבניין של אסירות משוחררות המנוהל על ידי טרביס להמן (טומי לי ג'ונס). למרות ההגבלות החלות עליה, היא פורצת למשרד בית הספר, שולפת את הפרטים של אנג'לה אך נתפסת לאחר מרדף מותח עם השוטרים. להמן מחזיר אותה לבית הסוהר במכוניתו. בדרך הם מעלים את המכונית על מעבורת וליבי מצליחה לברוח ולהתחמק מלהמן. היא מגיעה לכתובת של אנג'לה אבל מתברר לה שהיא נהרגה מפיצוץ גז (מתוכנן?) וניק ומאטי לא גרים שם כבר יותר. ליבי מוצאת את הכתבה בעיתון על האסון ורואה בצילום תמונה של וסילי קנדינסקי. היא מערימה על בעל הגלריה המקומית שמגלה לה שקונה התמונה הוא ג'ון דברו מניו אורלינס. היא מגיעה לשם ומתברר לה שהוא כעת מנהל מלון יוקרתי. ליבי מתעמתת עם ניק המופתע בעת מכירה פומבית שהוא עורך במלון ואומרת לו שאינה רוצה ממנו דבר רק שיחזיר לה את מאטי. כל אותו הזמן נמצא להמן בעקבותיה וכעת הוא מאמין לסיפורה. ניק קובע פגישה בינה למאטי בבית הקברות לפאייט בעיר. כשהיא מגיעה לשם מצביע ניק על ילד ששילם לו כפיתיון ואומר לה שזה מאטי. היא מתקרבת אבל הילד בורח ממנה ונעצר על יד מאוזוליאום קטן. באותו רגע מתנפל עליה ניק, חונק אותה, מכניס אותה למאוזוליאום ונועל אותה בארון קבורה. כשהיא מתעוררת היא מצליחה לירות באקדחה במנעול ומשתחררת. היא ממהרת לבית המלון שבו מתעמת להמן עם ניק, מקליט אותו ודורש ממנו דמי סחיטה בסך מיליון דולר. ליבי נכנסת לחדר, ניק יורה בלהמן ופוצע אותו אך ליבי הורגת אותו ביריות מאקדחה. לבסוף נפגשת ליבי עם מאטי שהוא כעת בן 11 אך עדיין מזהה אותה. "סיכון כפול", במסד הנתונים הקולנועיים IMDb (באנגלית) "סיכון כפול", באתר נטפליקס "סיכון כפול", באתר AllMovie (באנגלית) "סיכון כפול", באתר Rotten Tomatoes (באנגלית) "סיכון כפול", באתר Box Office Mojo (באנגלית) "סיכון כפול", באתר Metacritic (באנגלית) "סיכון כפול", באתר אידיבי "סיכון כפול", במסד הנתונים הקולנועיים KinoPoisk (ברוסית) קדימון לסרט סיכון כפול, באתר יוטיוב
יהיה טוב (שיר של דוד ברוזה)

יהיה טוב הוא פזמון שנכתב על ידי יהונתן גפן, הולחן ובוצע על ידי דויד ברוזה ועובד על ידי דני סנדרסון. השיר יצא לאור בשנת 1978. השיר נכלל במופע "שיחות סלון" בהשתתפות יהונתן גפן, דויד ברוזה ויעל לוי. השיר אף הוקלט באלבום שתיעד את המופע. השיר נקרא באלבום "יהיה טוב (שיר שלום מס' 349/א)". "יהיה טוב" נכתב לרגל המשא ומתן על הסכם השלום בין ישראל למצרים וביקור נשיא מצרים סאדאת בישראל. ביקורו של אנואר סאדאת אף מוזכר בשיר. דויד ברוזה הקליט ביצוע מחודש לשיר עבור אלבום הבכורה שלו שהוציא ב-1980, בתוספת בית חדש שלא היה בגרסה המקורית. בהמשך הקליט ברוזה גרסה לשיר עם התזמורת הפילהרמונית של לונדון. לרגל המחאה החברתית בשנת 2011 כתב יהונתן גפן גרסה מחודשת לשיר שאותה ביצע ברוזה באחת ההפגנות. ב-27 באפריל 2023 בוצע השיר על ידי אביב גפן, בנו של יהונתן, יחד עם חברי קאסט "ארץ נהדרת", לרגל סיום עונה 20 של התוכנית. מילות השיר, באתר שירונט דויד פרץ, יהיה טוב, באתר תרבות.il עופרה עופר אורן, סיפורו של השיר "יהיה טוב", בבלוג "סופרת ספרים", 4 באפריל 2021 מיכל בן דוד, יהיה טוב? אוסף חדש לדויד ברוזה, באתר הבמה, 4 ביולי 2004 אסף נבו, ‏דויד ברוזה - "יהיה טוב" של "מחאת האוהלים", באתר ‏מאקו‏, 31 ביולי 2011 סוגרים עונה עם אביב גפן "יהיה טוב", סרטון בערוץ "ארץ נהדרת", באתר יוטיוב (אורך: 04:18)